**ยาบำรุงโลหิต
เฟอร์รัสซัลเฟต**

**ชนิดเม็ด**

**[ชื่อการค้า ปรับตามทะเบียนยา]**

**ชื่อการค้า ปรับตามทะเบียนยา**

1. **ยานี้คือยาอะไร**
	1. **ยานี้มีชื่อว่าอะไร**
* ยานี้ชื่อว่า เฟอ-รัส-ซัล-เฟต (ferrous sulfate)
* เป็นยาในกลุ่ม ยาบำรุงโลหิต
	1. **ยานี้ใช้เพื่ออะไร**
		+ ใช้รักษาโรคโลหิตจางที่เกิดจากการขาดธาตุเหล็กในผู้ใหญ่
1. **ข้อควรรู้ก่อนใช้ยา**
	1. **ห้ามใช้ยานี้เมื่อไหร่**
		* เคยแพ้ยานี้ หรือ ส่วนประกอบของยานี้
		* อยู่ระหว่างได้รับการรักษาด้วยการให้เลือด
		* อยู่ระหว่างได้รับการรักษาด้วยการให้ธาตุเหล็กแบบฉีด
		* มีโรคเกี่ยวกับการดูดซึมและเก็บธาตุเหล็กไว้ในร่างกายมากเกินไป
		* มีแผลในกระเพาะอาหาร หรือโรคลำไส้อักเสบ
		* มีภาวะโลหิตจางจากเม็ดเลือดแดงแตก
	2. **ข้อควรระวัง เพื่อความปลอดภัย ให้บอกแพทย์หากท่านมีภาวะต่อไปนี้**
		* เพิ่งได้รับการผ่าตัดลำไส้ มีประวัติเป็นแผลในกระเพาะอาหาร โรคลำไส้อักเสบ หรือความผิดปกติเกี่ยวกับลำไส้
		* มีโรคเบาหวาน
		* มีภาวะขาดวิตามินบี 12
		* มีโรคเกี่ยวกับเลือด
		* มีภาวะเหล็กเกิน
		* มีปัญหาเกี่ยวกับการกลืน
		* ตั้งท้อง วางแผนจะตั้งท้อง หรืออยู่ระหว่างให้นมลูก
		* ใช้ยา สมุนไพร หรืออาหารเสริมอื่นอยู่
2. **วิธีใช้ยา**
	1. **ขนาดและวิธีใช้**
		* กินยาครั้งละ 1-2 เม็ด วันละ 3 ครั้งหลังอาหาร
		* กินยานี้พร้อมกับน้ำ ห้ามหักแบ่งหรือเคี้ยวเม็ดยา เพื่อหลีกเลี่ยงการระคายเคืองทางเดินอาหาร
	2. **ถ้าลืมกินยาควรทำอย่างไร**
		* ให้กินยานี้ทันทีที่นึกขึ้นได้
		* ไม่แนะนำให้เพิ่มขนาดยาเป็น 2 เท่า
	3. **ถ้ากินยาเกินขนาดที่แนะนำควรทำอย่างไร**
		* ให้สังเกตอาการอย่างใกล้ชิด และรีบไปโรงพยาบาลพร้อมยานี้หรือบรรจุภัณฑ์ทันทีหากมีอาการผิดปกติ
3. **ข้อควรปฏิบัติระหว่างใช้ยา**
* พบแพทย์ตามนัดอย่างสม่ำเสมอ เพื่อติดตามผลการรักษาหรืออันตรายจากยา
* ในช่วงที่รับประทานยานี้ อาจจะทำให้อุจจาระมีสีดำได้
* ในกรณีที่มีอาการไม่สบายท้อง คลื่นไส้หลังรับประทานยา ให้รับประทานยาพร้อมอาหาร หรือค่อย ๆ เพิ่มขนาดยาจนถึงขนาดที่แนะนำ เพื่อช่วยลดอาการคลื่นไส้
1. **อันตรายที่อาจเกิดจากยา**
	1. **อาการที่ต้องหยุดยาแล้วรีบไปพบแพทย์**
		* บวมที่ใบหน้า เปลือกตา ริมฝีปาก ลมพิษ
		* หน้ามืด เป็นลม แน่นหน้าอก หายใจลำบาก
		* ผื่นแดง ตุ่มพอง ผิวหนังลอก มีจ้ำตามผิวหนัง
	2. **อาการที่ไม่จำเป็นต้องหยุดยา
	แต่ถ้ามีอาการรุนแรง ให้ไปพบแพทย์**
		* ท้องผูกหรือท้องเสีย
		* ปวดท้อง
		* อุจจาระเป็นสีดำ
		* ความอยากอาหารลดลง
		* มีแผลในปาก

**“ถ้ามีอาการรุนแรง ให้ไปพบแพทย์”**

1. **ควรเก็บยานี้อย่างไร**

* เก็บยาในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง หรือในที่ชื้น เช่น ในรถ ห้องน้ำ หรือห้องครัว
* ควรเก็บที่อุณหภูมิไม่เกิน 30 องศาเซลเซียส  [ปรับตามทะเบียนยา]
* เก็บยาให้พ้นมือเด็ก
1. **ลักษณะและส่วนประกอบของยา**
* **ยามีลักษณะ** เป็นเม็ด ภาชนะบรรจุขนาดไม่เกิน 10 เม็ด (ตามที่ขึ้นทะเบียน)
* **ตัวยาสำคัญ** คือ เฟอร์รัสซัลเฟต
คิดเป็นปริมาณธาตุเหล็ก 60 มิลลิกรัม

เอกสารฉบับนี้ปรับปรุงครั้งล่าสุด 15 มีนาคม 2567

**ศึกษาข้อมูลยาเพิ่มเติมทางเว็บไซต์ของ อย.**

แสดง URL หรือ QR code ที่เชื่อมมายังเว็บไซต์ของ อย.

**เอกสารนี้เป็นข้อมูลโดยย่อ**

**หากมีข้อสงสัย
ให้ปรึกษาแพทย์หรือเภสัชกร**